Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

I. Odhad dopadov na verejné financie

Dopady uzatvorenia zmluvy o správe nedoplatkov majú nepriamy dopad na verejné financie. Tento dopad je potrebné vnímať v súvislosti s dopadom vyčísleným pri uzatváraní Záručnej zmluvy medzi členskými štátmi EIB a EIB ohľadom úverov, ktoré poskytne EIB v prospech investičných projektov v štátoch Afriky, Karibiku a Tichomoria a v zámorských krajinách a územiach (záručná zmluva), ktorý bol spracovaný ako samostatný materiál. Konkrétny dopad bude vyčíslený v závislosti od stavu na účte SR vedenom v EIB. V prípade realizácie záruky a vyplatenia príslušnej čiastky zo strany SR za dlžníka, sa budú príslušné čiastky vymáhať na základe zmluvy o správe nedoplatkov. Všetky vymožené čiastky, t.j. istina, úrok, úrok z omeškania a pokuty za oneskorenú úhradu, budú uhradené na spoločný účet a/alebo na príslušné účty členských krajín EIB v závislosti od ich podielu na záruke a teda upísanom kapitáli EIB, pričom EIB si zúčtuje 2 % administratívny poplatok za vymáhanie. O tento poplatok sa uvedené čiastky, ktoré majú byť pripísané na príslušné účty, znížia. Dopad bude zahrnutý v pripravovanom Návrhu rozpočtu verejnej správy na roky 2009 až 2011 formou vytvorenia rezervy v rámci výdavkových operácií štátnych finančných aktív bez dopadu na schodok rozpočtu verejnej správy v príslušnom roku.

II. Odhad dopadov na obyvateľov, hospodárenie podnikateľskej sféry a iných  právnických osôb

Bez dopadov.

III. Odhad dopadov na životné prostredie

Bez dopadov.

IV. Odhad dopadov na zamestnanosť

Bez dopadov. 

V. Analýza vplyvov na podnikateľské prostredie

Bez dopadov.